**Fadd Nagyközség Önkormányzata képviselő-testületének 3/2018. (II. 27.)**

**önkormányzati rendelete a helyi adókról szóló 19/2015. (XI. 30.) önkormányzati rendelet módosításáról**

Fadd Nagyközség Önkormányzatának Képviselő-testülete a helyi adókról szóló 1990. évi C. törvény 1. § (1) bekezdésében kapott felhatalmazás alapján, valamint a Magyarország Alaptörvénye 32. cikk (1) bekezdés h) pontjában meghatározott feladatkörében eljárva, a gazdasági kamarákról szóló 1999. évi CXXI. törvény 37. § (4) bekezdésében biztosított véleményezési jogkörében eljáró Tolna Megyei Kereskedelmi és Iparkamara véleményének kikérésévela következőket rendeli el:

**1. §**

(1) Fadd Nagyközség Önkormányzata képviselő-testülete a helyi adókról szóló 19/2015. (XI. 30.) önkormányzati rendelete (a továbbiakban: Rendelet) 3. § (1) bekezdésének helyébe az alábbi rendelkezés lép:

„(1) Az adó alanya a helyi adókról szóló 1990. évi C. törvény (a továbbiakban: Htv.) 12. §-ában és 12/A. §-ában meghatározott adóalany.”

(2) A Rendelet 3. § (2) bekezdésének helyébe az alábbi rendelkezés lép:

„(2) Az adó tárgya a Htv. 11. §-ában és 11/A. §-ában foglalt adótárgy.”

 **2. §**

A Rendelet 4. §-ának helyébe az alábbi rendelkezés lép:

„**4. §**

Az adó alapja:

a) a Htv. 11. §-ában foglalt esetben az építmény m2-ben számított hasznos alapterülete,

b) a Htv. 11/A. §-ában foglalt esetben a Htv.15/A §-a szerinti adóalap.”

 **3. §**

A Rendelet 5. §-a következő d) ponttal egészül ki:

„*Az adó éves mértéke az adóalap után:*

d) a Htv. 15/A. §-ában foglalt adóalap esetén 1.000 Ft/m2/év.”

**Záró rendelkezések**

**4. §**

E rendelet 2018. április 1-jén lép hatályba.

 **Fülöp János Dr. Percsi Elvira**

 **polgármester jegyző**

*Záradék:*

A rendelet 2018. február hó 27. napján a helyben szokásos módon kihirdetésre került.

 Dr. Percsi Elvira

 jegyző